Virpi Haahti

Virpi Orvokki Haahti (ent. Siljander, o.s. Rautto; 13. marraskuuta 1936 Lahti – 1. helmikuuta 2025) oli suomalainen pikajuoksija.Urheilumme Kasvot Osa 2, Haahti, Virpi Orvokki, sivu 527, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Haahti edusti urallaan Lahden Urheilijoita.

Haahti sai 400 metrin juoksussa SM-pronssia vuosina 1958, 1959 ja 1960. 200 metrin juoksussa hän sai pronssia vuonna 1959. Viestijuoksun Suomen-mestaruuskilpailuissa Haahti sai kultaa 3 × 800 metrillä vuonna 1961 ja pronssia 4 × 100 metrillä vuonna 1959. Maastojuoksun Suomen-mestaruuskilpailuissa Haahti voitti joukkuemestaruuden vuonna 1961.

Haahden juoksijaura alkoi vuonna 1958 pesäpallokentältä, kun Timo Alestalo erään ottelun jälkeen kehotti häntä kokeilemaan 100 m:n juoksua. Haahti saavutti eri lajeissa 16 Lahden piirin mestaruutta. Pesäpalloa Haahti pelasi LMV:n mestaruussarjajoukkueessa vuosina 1957–1960.

Haahti toimi Postipankin liikunnanohjaajana, oli Liikunnanohjaajat ry:n hallituksen jäsen ja sihteeri vuodesta 1971 lähtien. 1950-luvulla Haahti kuului LMV:n johtokuntaan. Haahti harrasti matkailua. Hänen puolisonsa oli jalkapalloilija Matti Haahti.

 Henkilökohtaiset ennätykset 
 Ulkoradat 
LajiTulosPaikkaPäivä200 m26,4Helsinki 16. elokuuta 1959400 m59,7Lahti19. heinäkuuta 1959

 Lähteet 

Luokka:Suomalaiset pikajuoksijat
Luokka:Vuonna 1936 syntyneet
Luokka:Vuonna 2025 kuolleet